KTC วิ่งแรง 4% ก่อนเข้าคำนวณ SET50 จับตาชงผถห.แตกพาร์บาท 6 ก.ค.นี้
KTC วิ่งแรง 4% ก่อนเข้าคำนวณ SET50 จับตาชงผถห.แตกพาร์บาท 6 ก.ค.นี้ ล่าสุด ณ เวลา 11.29 น. อยู่ที่ระดับ 348 ปรับตัวขึ้น 13 บาท หรือคิดเป็น 3.88% สูงสุดที่ระดับ 349 บาท ต่ำสุดที่ระดับ 335 บาท ด้วยมูลค่าซื้อขาย 446.72 ล้านบาท
27 มิ.ย. 2561

ผู้สื่อข่าวรายงานว่า ราคาหุ้น บริษัท บัตรกรุงไทย จำกัด (มหาชน) หรือ KTC ล่าสุด ณ เวลา 11.29 น. อยู่ที่ระดับ 348 ปรับตัวขึ้น 13 บาท หรือคิดเป็น 3.88% สูงสุดที่ระดับ 349 บาท ต่ำสุดที่ระดับ 335 บาท ด้วยมูลค่าซื้อขาย 446.72 ล้านบาท

ด้าน บล.เคทีบี (ประเทศไทย) ระบุในบทวิเคราะห์ฯแนะ “ซื้อ” หุ้น บมจ. บัตรกรุงไทย (KTC) โดย KTC ขยับจาก SET100 มาเป็น SET50  มีผล 1 ก.ค.61 และจะมีการประชุมผู้ถือหุ้น 6 ก.ค.61 พิจารณาอนุมัติเปลี่ยนแปลงราคาพาร์จาก 10 เป็น 1 บาท
ทั้งนี้ มอง KTC เป็นหุ้นที่อิงกับการจับจ่ายใช้สอย ทั้งการซื้อขายผ่านร้านตามปกติ และ Online ที่มีการเติบโตต่อเนื่อง โดยประมานการกำไรสุทธิของ KTC ปี 2561-2562  ที่ 4.9 พันล้านบาท และ 5.4 พันล้านบาทตามลำดับ โดยการปรับลดการตั้งสำรองในปี 2561-2562 ลง เพื่อสะท้อน coverage ratio ที่คาดว่าจะลดลงจากการตั้งสำรองในอดีตที่สูง และเพียงพอต่อมาตรฐานบัญชีใหม่ IFRS9 ซึ่งมองว่าบริษัทมีความสามารถในการติดตามหนี้ที่ดีขึ้น ส่งผลให้ปรับเพิ่มรายได้หนี้สูญรับคืนในปี 2561-2562 ที่ 16% และ 6% พร้อมให้ราคาที่เหมาะสม 363 บาท